paragraph_text: Norijada je tradicionalno okupljanje maturanata povodom završetka trogodišnjeg (uglavnom strukovne škole za zanat), četverogodišnjeg (gimnazije i strukovne škole) ili petogodišnjeg (medicinske škole) srednjoškolskog obrazovanja. Najčešće se sastoji od povorke gradom i zajedničkog okupljanja na gradskim trgovima i parkovima uz glazbu i ples.